Document ID: 32000R2867

Κανονισμός (ΕΚ) αριθ. 2867/2000 της Επιτροπής
της 27ης Δεκεμβρίου 2000
για την τροποποίηση του κανονισμού (ΕΚ) αριθ. 2305/95 για τη θέσπιση των λεπτομερειών εφαρμογής στον τομέα του χοιρείου κρέατος του καθεστώτος που προβλέπεται στις συμφωνίες απελευθέρωσης των συναλλαγών μεταξύ της Κοινότητας, αφενός, και της Εσθονίας, της Λετονίας και της Λιθουανίας, αφετέρου, και την τροποποίηση του κανονισμού (ΕΚ) αριθ. 2333/2000 για τον καθορισμό της διαθέσιμης ποσότητας για το πρώτο τρίμηνο του 2001 για ορισμένα προϊόντα με βάση το χοίρειο κρέας στο πλαίσιο του καθεστώτος που προβλέπεται από τις συμφωνίες απελευθέρωσης των συναλλαγών μεταξύ της Κοινότητας, αφενός, και της Λετονίας, της Λιθουανίας και της Εσθονίας, αφετέρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2341/2000 του Συμβουλίου, της 17ης Οκτωβρίου 2000, περί θεσπίσεως ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με τη Λετονία(1), και ιδίως το άρθρο 1 παράγραφος 3,
τον κανονισμό (ΕΚ) αριθ. 2766/2000 του Συμβουλίου, της 14ης Δεκεμβρίου 2000, περί θεσπίσεως ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με τη Λιθουανία(2), και ιδίως το άρθρο 1 παράγραφος 3,
Εκτιμώντας τα ακόλουθα:
(1) Ο κανονισμός (ΕΚ) αριθ. 2305/95 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1430/2000(4), καθορίζει τις λεπτομέρειες εφαρμογής στον τομέα του χοιρείου κρέατος του καθεστώτος που προβλέπεται στις συμφωνίες αυτές. Ο εν λόγω κανονισμός πρέπει να τροποποιηθεί σύμφωνα με τις διατάξεις για τα προϊόντα με βάση το χοίρειο κρέας που θεσπίστηκαν από τους κανονισμούς (ΕΚ) αριθ. 2341/2000 και (ΕΚ) αριθ. 2766/2000.
(2) Ο κανονισμός (ΕΚ) αριθ. 2333/2000 της Επιτροπής(5) καθορίζει τις ποσότητες που είναι διαθέσιμες, σύμφωνα με τον κανονισμό (ΕΚ) αριθ. 2305/95, για την περίοδο από την 1η Ιανουαρίου μέχρι τις 31 Μαρτίου 2001. Ο κανονισμός αυτός πρέπει να τροποποιηθεί σύμφωνα με τις νέες ετήσιες ποσότητες που αναφέρονται στο παράρτημα Ι του παρόντος κανονισμού.
(3) Οι διατάξεις του παρόντα κανονισμού για τη Λετονία εφαρμόζονται από την 1η Ιουλίου 2000, παράλληλα με τον κανονισμό (ΕΚ) αριθ. 2341/2000. Οι διατάξεις του παρόντα κανονισμού για τη Λιθουανία εφαρμόζονται από την 1η Ιανουαρίου 2000, παράλληλα με τον κανονισμό (ΕΚ) αριθ. 2766/2000.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα Ι.Α και Ι.Β του κανονισμού (ΕΚ) αριθ. 2305/95 αντικαθίστανται από το παράρτημα Ι του παρόντος κανονισμού.
Άρθρο 2
Το παράρτημα του κανονισμού (ΕΚ) αριθ. 2333/2000 αντικαθίσταται από το παράρτημα ΙΙ του παρόντος κανονισμού.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 2000. Ωστόσο, για τις εισαγωγές από τη Λιθουανία, τα άρθρα 1 και 2 εφαρμόζονται από την 1η Ιανουαρίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Δεκεμβρίου 2000.

Labels: 3
17
18